Nos Willermus, permissione divina Cabilonensis ecclesie minister humilis, notum facimus universis quod Renaudus famulus venerabilis domini Guidonis, Eduensis episcopi, apud Sanctum Dyonisium in Vallibus, de mandato domini sui et bona voluntate dedit Petro Boterain, Petro Fervant, R. Ruffo, Roberto Margarient, P. Margarient, G. de Morteres, P. et W. filiis Dei, B. filio Fervent, J. Simun, M. Berodat, et R. fratribus Laurentio Santeina, Willermo Valo, G. Sine Terra, M. Fagot, Stephano Danculco, D. Renaut, Mo. Renart, M. Garenat, Willermo Santena, G. Chardon, Mo. Broichat, Mo. Duron, Laurencio Borra, Willermo Berra et omnibus aliis de parochia de Gevrey, de Cortoamble, de Milice et de Rusilley, pro omni voluntate eorum facienda, salvo jure domini sui et successorum suorum, charmas de supero Sanctum Dyonisium in Vallibus ad plantandum vineas ad quartam partem racemorum ab unoquoque qui in dictis charmis plantaverit vineas ad vinum de Peterle deferendum et reddendum. Habuit autem dominus Eduensis episcopus de intragio illarum charmarum X libras Dyvionensium. Promisit vero bona fide cultoribus dictarum vinearum in pace tenere et contra omnes pro posse in jure garantire. Ille autem qui vineam suam non amputabit nec fodiet in anno quolibet ex tunc erit ad placitum domini episcopi et vineam perdet. In cujus rei testimonium sigillum nostrum et sigillum H. archipresbitere de Montana, etc. [sic]. Actum anno Domini Mº CCº XLº IIIIº, mense febroario.